CELEX: 32009R0824
Language: mt
Date: 2009-09-09 00:00:00
Title: Regolament tal-Kummissjoni (KE) Nru 824/2009 tad- 9 ta’ Settembru 2009 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 39 u l-Istandard Internazzjonali għar-Rappurtar Finanzjarju (IFRS) 7 (Test b’relevanza għaż-ŻEE)

10.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 239/48
            
         REGOLAMENT TAL-KUMMISSJONI (KE) Nru 824/2009
   tad-9 ta’ Settembru 2009
   li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità (IAS) 39 u l-Istandard Internazzjonali għar-Rappurtar Finanzjarju (IFRS) 7
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwr l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Bir-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta' Ottubru 2008.
            
         
               (2)
            
            
               Fis-27 ta' Novembru 2008, il-Bord Internazzjonali tal-Istandards tal-Kontabilità (IASB) ippubblika emendi għall-Istandard Internazzjonali tal-Kontabilità 39 u għall-Istandard Internazzjonali għar-Rappurtar Finanzjarju 7 (Riklassifikazzjoni tal-Assi Finanzjarji – Data Effettiva u Transizzjoni) minn issa ’l quddiem “emendi għall-IAS 39 u l-IFRS 7.” L-emendi għal IAS 39 u għal IFRS 7 jiċċaraw id-data effettiva u l-miżuri ta’ transizzjoni tal-emendi għal dawk l-istandards maħruġa mill-IASB fit-13 ta’ Ottubru 2008.
            
         
               (3)
            
            
               Il-konsultazzjoni mal-Grupp ta' Esperti Tekniċi (TEG) tal-Grupp Ewropew dwar ir-Rappurtar Finanzjarju (EFRAG) tikkonferma li l-emendi għall-IAS 39 u għall-IFRS 7 jilħqu l-kriterji tekniċi għall-adozzjoni kif stipulat fl-Artikolu 3(2) tar-Regolament (KE) Nru 1606/2002. F'konformità mad-Deċiżjoni tal-Kummissjoni 2006/505/KE tal-14 ta' Lulju 2006 li tistabbilixxi Grupp ta' Reviżjoni tal-Konsulenza dwar Normi [Grupp Konsultattiv dwar ir-Reviżjoni tal-Istandards] biex jagħti parir lill-Kummissjoni dwar l-oġġettività u n-newtralità tal-opinjonijiet tal-Grupp Ewropew dwar ir-Rappurtar Finanzjarju (EFRAG) (3), il-Grupp Konsultattiv dwar ir-Reviżjoni tal-Istandards qies l-opinjoni tal-EFRAG dwar l-approvazzjoni u lill-Kummissjoni taha l-parir li din hija bbilanċjata kif xieraq u oġġettiva.
            
         
               (4)
            
            
               Ir-Regolament (KE) Nru 1126/2008 għalhekk għandu jiġi emendat skont dan.
            
         
               (5)
            
            
               Peress li jeħtieġ li dan ir-Regolament ma jiġix applikat retroattivament, ma hemmx il-bżonn li l-istrumenti finanzjarji li diġà tħejjew u ġew ippreżentati abbażi tar-Regolament tal-Kummissjoni (KE) Nru 1004/2008 (4) jiġu emendati retroattivament.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Regolatorju dwar il-Kontabilità.
            
         ADOTTAT DAN IR-REGOLAMENT:
   Artikolu 1
   Fl-Anness għar-Regolament (KE) Nru 1126/2008 l-Istandard Internazzjonali tal-Kontabilità (IAS) 39 Strumenti Finanzjarji: Rikonoxximenti u Kejl u l-Istandard Internazzjonali għar-Rappurtar Finanzjarju (IFRS) 7 Strumenti Finanzjarji: Żvelar huma emendati kif stipulat fl-Anness għal dan ir-Regolament.
   Artikolu 2
   Fil-każ li kumpanija tkun diġà ppreżentat ir-rapporti finanzjarji tagħha f'konformità mar-Regolament (KE) Nru 1004/2008, ma hemmx il-bżonn li terġa' tippreżenta r-rapporti finanzjarji tagħha.
   Artikolu 3
   Dan ir-Regolament għandu jidħol fis-seħħ fit-tielet jum tal-pubblikazzjoni teigħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, fid-9 ta’ Settembru 2009.
      
         
            Għall-Kummissjoni
         
         Charlie McCREEVY
         
            Membru tal-Kummissjoni
         
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      (3)  ĠU L 199, 21.7.2006, p. 33.
   
      (4)  GU L 275, 16.10.2008, p. 37.
   
      ANNESS
      
         STANDARDS INTERNAZZJONALI TAL-KONTABILITÀ
      
      
                  L-IAS 39 u l-IFRS 7
               
               
                  Riklassifikazzjoni ta' Assi Finanzjarji - Data Effettiva u Tranżizzjoni (Emendi għal IAS 39 Strumenti Finanzjarji: Rikonoxximent u Kejl u IFRS 7 Strumenti Finanzjarji: Żvelar)
               
            
         Riproduzzjoni permessa fi ħdan iż-Żona Ekonomika Ewropea. Id-drittijiet kollha eżistenti huma riżervati barra ż-ŻEE, bl-eċċezzjoni tad-dritt ta' kkupjar għall-użu personali jew għal skopijiet oħra ta' kummerċ ġust. Aktar tagħrif jista’ jinkiseb mill-IASB fuq l-internet www.iasb.org
      
      
         
            Riklassifikazzjoni tal-Assi FinanzjarjiData Effettiva u Tranżizzjoni (Emendi għall-IAS 39 Strumenti Finanzjarji: Rikonoxximent u Kejl u l-IFRS 7 Strumenti Finanzjarji: Żvelar)
         
      
      
         Emendi għall-IAS 39
      
      Il-paragrafu 103G tħassar u żdiedu l-paragrafi 103H u 103I.
      DATA EFFETTIVA U TRANŻIZZJONI
      
               
                  103H
               
               
                  
                     Riklassifikazzjoni tal-Assi Finanzjarji (Emendi għall-IAS 39 u l-IFRS 7), maħruġ f'Ottubru 2008, jemenda l-paragrafi 50 u AG8, u jżid il-paragrafi 50B-50F. Kull entità għandha tapplika dawk l-emendi fl-1 ta’ Lulju 2008 jew wara. Entità ma għandhiex tirriklassifika assi finanzjarju skont il-paragrafu 50B, 50D jew 50E qabel l-1 ta’ Lulju 2008. Kwalunkwe riklassifikazzjoni ta' assi finanzjarju mwettqa fl-1 ta’ Novembru 2008 jew wara għandhom jidħlu fis-seħħ biss mill-jum meta ssir ir-riklassifikazzjoni. Kwalunkwe klassifikazzjoni mill-ġdid ta' assi finanzjarju skont il-paragrafi 50B, 50D jew 50E ma għandhiex tiġi applikata b'lura għal qabel l-1 ta' Lulju 2008.
               
            
               
                  103I
               
               
                  
                     Riklassifikazzjoni tal-Assi FinanzjarjiData Effettiva u Tranżizzjoni (Emendi għall-IAS 39 u l-IFRS 7), maħruġ f'Novembru 2008, emenda l-paragrafu 103H. Kull entità għandha tapplika dawk l-emendi fl-1 ta’ Lulju 2008 jew wara.
               
            
         Emendi għall-IFRS 7
      
      Il-paragrafu 44E ġie emendat u żdied il-paragrafu 44F.
      DATA EFFETTIVA U TRANŻIZZJONI
      
               
                  44E
               
               
                  
                     Riklassifikazzjoni tal-Assi Finanzjarji (Emendi għall-IAS 39 u l-IFRS 7), maħruġ f'Ottubru 2008, jemenda l-paragrafu 12 u jżid il-paragrafu 12A. Kull entità għandha tapplika dawk l-emendi mill-1 ta’ Lulju 2008.
               
            
               
                  44F
               
               
                  
                     Riklassifikazzjoni tal-Assi FinanzjarjiData Effettiva u Tranżizzjoni (Emendi għall-IAS 39 u l-IFRS 7), maħruġ f'Novembru 2008, emenda l-paragrafu 44E. Kull entità għandha tapplika dawk l-emendi fl-1 ta’ Lulju 2008 jew wara.